paragraph_text: Planinska livada (dolac) dugačka je oko 350 metara a široka oko 150 metara. Okružena je uglavnom gustom bukovom i miješano bukovom i jelovom šumom. Pristupiti mu se može iz nekoliko smjerova markiranim planinarskim stazama. Najlakše mu se prilazi stazom sa zapada na koju se lako priključuje s okretišta šumarskog puta koji pak seže sve do nove međudržavne ceste Sinj-Livno.